text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000002", "text": "Bismillah jennee imala jalqabnaa Laa ilaah ill-Allah jennee ragaa baana Muhammadan rasulullah jennee itti guuttannaa Hiika Laa ilaah ill-Allah beekuf Mawlaa gargaarsifannaa Ikhlaasaa fi sadaada akka nuuf kennu Isa kadhannaa"}, {"text_idx": "#000003", "text": "Laa ilaah ill-Allah sirritti beekuu fi hubachuuf hiika jechoota barbaachisoo beekun karaa laaffisa. Osoo hiika jechoota kanniini hin beekin takkamaan Laa ilaah ill-Allah hiikutti yoo seenne hubannoo quubsaa osoo hin argatin hafna. Jechoota armaan gadi haala salphaan akka hubatamaniif jalqaba akka lugaatti, itti aansine akka shari\u2019aatti ni ilaalla. Akka lugaatti yommuu jennu jecha Afaan Arabiffaa keessatti beekkamudha. Shari\u2019aan immoo jecha kanatti seeraa fi ulaagaalee kaa\u2019un hiika jecha kana ni bal\u2019ise. Fkn, akka lugaatti salaata jechuun kadhaa (du\u2019aayi) dha. Garuu akka shari\u2019aatti dhaabbata, ruku\u2019a, sujuuda, zikrii fi seerota biroo kan of keessaa qabuudha. Kanaafu, namni Islaama sirritti hubachuuf jalqaba jecha akka lugaatti beeku, ergasii akka shari\u2019aatti beeku isa barbaachisa."}, {"text_idx": "#000004", "text": "Jechoota armaan gadi jalqaba akka lugaatti dhiyeessina. Ergasii akka shari\u2019aatti ilaalla. Sirritti akka hubatamuuf hiikni jechaa dhumarratti ingiliffaan kenname jira. Akka lugaatti: Islaama-jechuun Rabbii Tokkichaaf harka kennu, buluu fi Isaaf gadi jechuudha.[1] Musliima-jechuun nama Rabbiif harka kenne, bulee fi Isaaf gadi jedhuudha. Iimaana-jechuun dhugoomsu fi amanuudha.- (Ingiliffaan \u201ciimaana-belief, faith\u201d) Mu\u2019mina- jechuun nama amanee. -(Ingiliffaan \u201cMu\u2019mina-Believer\u201d) Ihsaan-tola oolu Ibaadaa-jechuun gadi jechuu fi of gadi qabuu- (Ingiliffaan \u201cIbaadaa-worship\u201d) Tawhiida-tokkichoomsu (monotheism) Kufrii- amanuu diduu, mormuu fi qananii waakkachuudha. Kufriin faallaa iimaanati. Ammas kufriin faallaa \u201cshukrii (galata galchuuti)\u201d[2] Ingiliffaan kufriin \u201cDisbelief\u201d jedhama. Kaafira-nama amanuu dide, mormuu fi qananii Rabbii olta\u2019aa waakkatuudha. Shirkii- jechuun walitti qindaa\u2019u. Faallaan isaa tokkicha ta\u2019uudha. Shirkiin hiikota armaan gadiitiif itti fayyadaman: walitti makamu, walitti hiriyyoomu, waliin hirmaachu (waliin qooda fudhachuu)."}, {"text_idx": "#000005", "text": "Hayyuun lugaa Arabiffaa ibn Faaris ni jedha: Ash-Shirkatu- wanti tokko wantoota lama jidduutti ta\u2019uudha, lamaan keessaa tokko kophatti wanta kana hin fudhatu. (Lamaanu wanta kana keessatti waliin qooda fudhatu.) Ni jedhama: Shaaraktu fulaanan fii shey\u2019in-kana jechuun wanta tokko keessatti isa waliin hirmaadhe. Ashrakta fulaanan- (ebaluun hirmaachiste.) kana jechuun qooda kan fudhatu (hirmaataa) taasiste."}, {"text_idx": "#000006", "text": "Akkasumas, jecha shirkii jedhu hiika \u201cwal-qixxeessu\u201d jedhufis itti fayyadamu. Ibn Munzir ni jedha: Xariiqu mushtariku-kana jechuun karaan nama hundaafu wal qixa.[3] (Namni hunduu karaa kana irra deema.)"}, {"text_idx": "#000007", "text": "Akka shari\u2019aatti: Shirkii jechuun akkuma Rabbiin gabbaran uumama (makhluuqa) gabbaruu, akkuma Rabbiin ol-guddisan uumama ol-guddisuu, akkuma Rabbiin jaallatan uumama jaallachuu, akkuma Rabbiin kadhatan uumama kadhachuu, akkuma Rabbiif sagadan uumamaaf sagaduu fi gosa ibaadaa biroo uumamaaf gochuu yookiin amala Rabbii qofaaf ta\u2019e wanta biraatiif gochuudha. Fkn, Wanta hundaa beekun, waa hundaa irratti danda\u2019aa ta\u2019uu fi wanta fedhe \u201cta\u2019i\u201d jedhee argamsiisuun amaloota Rabbi qofaaf ta\u2019uudha. Namni amaloota kanniin wanta biraatif godhe shirkii hojjatee jira. \u201cEbalu wanta hundaa ni beeka, ebalu wanta fedhe hojjata.\u201d jedhe amanuun shirkiidha.[4] Jecha shirkii jedhuuf hiika lugaati fi hiika shari\u2019aa jidduu hariiroo maalitu jira jedhamee yoo gaafatame, akkana jechuun ni danda\u2019ama: \u201cNamni shirkii hojjatu (mushrikni), haqa Rabbii keessatti wanta biraa hirmaataa Isaa godha. Kanaafu, \u201cWanta kanaaf haqa Rabbiif qofa ta\u2019e irraa qoonni ni jira.[5]\u201d jedhee namni kuni amana. Shirkiin faallaa tawhiida (tokkichoomsuti). Gara funduraatti in sha Allah bal\u2019innaan ilaalla. Ingiliffaan \u201cshirkii\u201d- \u201cAssociating partners with Allah, polytheism\u201d jechuun hiikan.[6] Namni shirkii hojjatu Mushrik jedhama. Ingiliffaan: polytheist jedhama."}, {"text_idx": "#000008", "text": "Akka shari\u2019aatti: Islaama \u0627\u0644\u0627\u0655\u0633\u0644\u0627\u0645 \u0647\u0648 \u0627\u0644\u0627\u0655\u0633\u062a\u0633\u0644\u0627\u0645 \u0644\u0644\u0647 \u0628\u0627\u0644\u062a\u0648\u062d\u064a\u062f \u0648\u0627\u0644\u0627\u0655\u0646\u0642\u064a\u0627\u062f \u0644\u0647 \u0628\u0627\u0644\u0637\u0627\u0639\u0629 \u0648\u0627\u0644\u0628\u0631\u0627\u0621\u0629 \u0645\u0646 \u0627\u0644\u0634\u0631\u0643 \u0648\u0627\u0654\u0647\u0644\u0647 \u201cIslaama jechuun tawhiidaan Rabbiif harka kennu, ajajamuun Isaaf masakamuu, shirkii fi warra shirkii hojjatan irraa qulqullaa\u2019udha.\u201d"}, {"text_idx": "#000009", "text": "\u201ctawhiidaan Rabbiif harka kennu\u201d jechuun gabrichi Rabbiin tokkichoomsu fi Isa qofa gabbaruun Isaaf harka kennu. \u201cajajamuun Isaaf masakamuu\u201d jechuun wanta Rabbiin ajajee hojjachuu fi wanta Inni dhoowwe dhiisu. \u201cshirkii fi warra shirkii hojjatan irraa qulqullaa\u2019u.\u201d Jechuun shirkii irraa bilisa ta\u2019uu fi fagaachu. Shirkii irraa qulqullaa\u2019un warra shirkii hojjatan irraayis akka qulqullaa\u2019an barbaachisa.[7] Islaamni utubaalee (arkaana) shan qaba. Isaaniis:"}, {"text_idx": "#000012", "text": "Akka shari\u2019aatti iimaana: \u0627\u0655\u0639\u062a\u0642\u0627\u062f \u0628\u0627\u0644\u0642\u0644\u0628 \u0648\u0642\u0648\u0644 \u0628\u0627\u0644\u0644\u0633\u0627\u0646 \u0648\u0639\u0645\u0644 \u0628\u0627\u0644\u062c\u0648\u0627\u0631\u062d iimaana jechuun \u201cqalbiin amanuu, arrabaan dubbachuu fi qaamoleen hojii hojjachuudha.\u201d[8] Iimaanni utubaalee (arkaana) jaha qaba. Isaaniis:"}, {"text_idx": "#000015", "text": "Islaamni fi iimaanni wal keessa seenu. Yeroo garii hiikni isaani tokko ta\u2019a. Yeroo garii immoo gargar ta\u2019a. Islaamni fi iimaanni bakka tokkotti yoo dhufan, yeroo kanatti iimaanni qalbiin amanuu fi hojii qalbiiti. Islaamni immoo dubbii fi hojii alaa qaamoleen hojjataniidha. Fakkiin armaan gadi kana hubachuuf nama gargaara"}, {"text_idx": "#000016", "text": "Islaamaa fi iimaanni bakka garagaraatti yoo dhufan immoo hiikni isaanii tokko ta\u2019a. Lamaan isaanitu hundee fi damee amantii guutuu, dubbii fi hojiwwan keessaa fi alaa of keessatti qabatu. Bal\u2019innaan barruu tana dubbisuun ni danda\u2019ama: #.XiC2ksj7TIU"}, {"text_idx": "#000017", "text": "Ihsaanni tola ooludha. Faallaan isaa \u201cHamtuu (wanta badduu) hojjachuudha\u201d Ihsaanni waa lama of keessatti qabata: 1ffaa\u2013 Ibaadaa bareechisanii sirnaa fi qulqullinnaan hojjachuu. Ihsaana kana ilaalchise, Ergamaan Rabbii (SAW) ni jedha: Akka waan Isa argituutti Rabbiin gabbaruudha. Osoo ati Isa arguu baatteyyuu dhugumatti Inni si arga.\u201d Sahih Muslim 8 a Geengoo armaan olii keessatti ihsaanni barbaadame ihsaana gosa kanaati."}, {"text_idx": "#000018", "text": "2ffaa-Gabroota Rabbiitti tola oolu-kan akka qabeenya isaaniif kennu, beekumsa isaan barsiisu, isaan gorsuu, toltutti ajajuu fi badduu irraa dhoowwu, fi kanneen biroo."}, {"text_idx": "#000019", "text": "Akka shari\u2019aatti kufrii: \u0627\u0644\u0643\u0641\u0631 \u0647\u0648 \u0643\u0644 \u0627\u0655\u0639\u062a\u0642\u0627\u062f \u0627\u0654\u0648 \u0642\u0648\u0644 \u0627\u0654\u0648 \u0639\u0645\u0644 \u064a\u0646\u0627\u0641\u064a \u0627\u0644\u0627\u0655\u064a\u0645\u0627\u0646 \u201cKufrii jechuun amanti yookiin dubbii yookiin hojii hunda iimaana faallessuudha.\u201d Damee fi sadarkaa adda addaa qaba."}, {"text_idx": "#000025", "text": "Dubbii fi Hojii Iimaana Diigan"}]